INFO PRÍLOHA K NEWSLETTERU  **10.- 16.06.2019**

**HRAD A SKANZEN DEŤOM!**

**3.-14.6.2019, Stará Ľubovňa, Hrad Stará Ľubovňa**

Ľubovnianske múzeum – hrad v Starej Ľubovni už tradične mesiac JÚN venuje deťom materských a základných škôl. **V dňoch 3. – 14. júna 2019** pripravilo zábavno – edukačné podujatie s názvom**„Vstúpte s nami do rozprávky“**, vďaka ktorému deti spoznajú zaujímavosti o hrade a skanzene. Budú plniť rôzne úlohy a samozrejme ich neminie aj malá odmena. Čakajú ich Sokoliari sv. Bavona zo Štavnických Baní, ktorí im predstavia jednotlivých dravcov a ich let.

Na toto podujatie je potrebné sa dopredu objednať. Objednávky je možné realizovať na tel. čísle 0910 340 050 alebo e-mail info@hradulubovna.sk.

**Vstupné**: deti do 6 rokov zdarma; deti nad 6 rokov 3€ za spoločný vstup do hradu a skanzenu; pedagogický dozor na každých 10 detí vstup zadarmo.

Objednávky: Ing. Otília Barlíková, 0910 340 050 / info@hradlubovna.sk

**STAŇ SA RYTIEROM - KLEMBARA VIRFORTIS**

**12.-13.6.2019, 09.00 h., Stará Ľubovňa, Stredoveký vojenský tábor**

Výchovno- vzdelávacie a zábavné podujatie zamerané predovšetkým pre deti a organizované školské skupiny.  **Web:**  <http://www.marmon.sk/podujatie/47/>

**VIVA ITALIA**

**12. - 15. jún / streda - sobota / Poprad, Námestie sv. Egídia**

Festival gastronómie a kultúry **VIVA ITALIA 2019** zavíta aj tohto roku do Popradu. Skvelé jedlo a talianske špeciality rozvoňajú popradské námestie. Hosťovacím regiónom bude tohto roku Sardínia. Na gastronomické stánky sa môžete tešiť už od pondelka (10.6.2019). Výstava, koncerty, filmové premietanie a mnoho iného si môžete prísť vychutnať na tento 6-dňový festival gastronómie a kultúry. 7. ročník festivalu VIVA ITALIA ponúka program aj v mestách Levoča a Kežmarok. / [www.premesto.sk/projekty/viva-italia](http://www.premesto.sk/projekty/viva-italia)

**MARIANO CHELO LINEA DI MARE (MORSKÁ ČIARA)**

**13. júna 2019 o 16.30 h., Poprad, Tatranská galéria - Artclub**

Vernisáž výstavy v rámci VII. ročníka Festivalu Viva Italia a koncert pesničkára a hudobníka Eda Klena.

**Výstava potrvá do 18. augusta 2019**

**TATRY RUNNING TOUR**

**14. – 16.6. 2019**, **Štrbské Pleso**

9. ročník podujatia. V  priebehu 3 dní sa celkovo uskutoční 5 súťažných bežeckých disciplín rôznej dĺžky, obtiažnosti a kombinácií behov, určených pre všetkých ktorí majú radi pohyb v prírode.

**1. Tatry Running Tour „CLASSIC“**  – 3 dňové etapové preteky
Night Run (~4,5km, 14.6. ) Cross Run (~12km,  15.6.) Interski Run (~8km,  16.6.)

**2.  Tatry Running Tour „EXTREME“**  – 3dňové etapové preteky
Night Run (~4,5km, 14.6.) COMPRESSPORT Sky&Clouds Run (~34km, 15.6.)Interski Run (~8km, 16.6.)

**3. Night Run – piatok 14.6.** nočný beh / nordic walking okolo Štrbského plesa v dĺžke ~4,5km

**4. Cross Run – sobota 15.6.**krosový beh / nordic walking v okolí Štrbského Plesa v dĺžke ~12km
**5. COMPRESSPORT Sky&Clouds Run – sobota 15.6.** vysokohorský beh s extrémnymi prevýšeniami v dĺžke ~34km, ktorého trasa vedie okolo 4 tatranských plies

Počas všetkých 3 dní podujatia bude opätovne v spolupráci s partnermi pripravený bohatý a zaujímavý program pre všetkých, ktorí prídu povzbudiť pretekárov. Nebude chýbať ani nordic walking či súťaže pre našich najmenších. Informácie: [www.sporttatry.sk/sk/tatry-running-tour](http://www.sporttatry.sk/sk/tatry-running-tour)

OTVORENIE LETNEJ TURISTICKEJ SEZÓNY  **14.- 16.06.2019**

**ODOMKNUTIE VÔD JAZERA ŠTRBSKÉ PLESO**

**14.6.2019 o 10.00 h., Štrbské Pleso, prístavisko člnkov**

Štrbský folklór, saxofón,  vládca všetkých morí Poseidon a medveď Štrbko budú pri symbolickom odomknutí vôd jazera Štrbského plesa v prístave člnkov 14. júna 2019 o 10,00 hod, čím bude otvorená letná turistická sezóna na Štrbskom Plese. Na podujatí medzi čitateľov budú uvedené nové publikácie Vydavateľstva DAJAMA **Tatry Vysoké, Belianske, Západné  a Tatry pre deti (kniha a maľovaná mapa)**

### **OTVORENIE LETNEJ SEZÓNY VO VYSOKÝCH TATRÁCH**

**14.6. - 16.6.2019, Vysoké Tatry**

**STRETNUTIE PRI KYSELKE**PIATOK, 14.6.2019 - 21:00 h – Starý Smokovec – prameň Smokoveckej kyselky
**SZIDI TOBIAS BAND**SOBOTA, 15.6.2019 - **20:00 h – Nový Smokovec – areál Kúpeľov , a.s.**Otvárací koncert Tatranského kultúrneho leta
**KOSENIE POD TATRAMI**NEDEĽA, 16.6.2019 **09:00 - 13:00 h – Tatranská Lomnica - jazdecký areál**Slovenská liga v kosení ručnou kosou za účasti mužov, žien i detí z celého Slovenska.

**TATRANSKÝ JUNIÁLES
nedeľa 16.6.2019, 13:00 – 18:00 – Tatranská Lomnica – centrálny mestský park**Účinkujú: CIMBAL BROTHERS, VRBOVSKÍ VÍŤAZI a BANJO BAND IVANA MLÁDKA
Zmena programu vyhradená!
Organizátor: Mesto Vysoké Tatry – oddelenie kultúry a športu +421 52 4780455-6, kulturasport@vysoketatry.sk, [www.vysoketatry.sk](http://www.vysoketatry.sk) a Región Vysoké Tatry [www.regiontatry.sk](http://www.regiontatry.sk) s finančnou podporou Ministerstva dopravy a výstavby SR
Vstup voľný.

# **SLÁVNOSTNÉ OTVÁRANIE TURISTICKÝCH CHODNÍKOV**

**15. júna 2019 10:00 h., Horský hotel Popradské Pleso**

Ukážky práce horských záchranárov a umeleckých rezbárov, grilovanie bio mäsa, ľudová hudba a na záver koncert skupiny Mr. Teddy & the Sidekicks.
Organizátor: Horský hotel Popradské pleso +421 908 761 403, recepcia@popradskepleso.sk
Vstup voľný

**S KOMÉTOU NA OTVORENIE LETNEJ SEZÓNY**

**16.6.2019, Poprad – Vysoké Tatry**Odvezte sa historickou električkou KOMÉTA na otvorenie letnej sezóny vo Vysokých Tatrách. Navštívte Tatranský juniáles v Tatranskej Lomnici s bohatým kultúrnym programom.

**Odchody električky:**Poprad-Tatry, smer Starý Smokovec: 10:35
Starý Smokovec, smer Tatranská Lomnica: 11:50, 14:50
Tatranská Lomnica, smer Starý Smokovec: 13:40, 15:40
Starý Smokovec, smer Poprad-Tatry: 16:10
Cestovné lístky predáva sprievodca na nástupišti pred električkou.

Cena lístkov: sieťový celodenný 12 €; základný jednosmerný, jedno pásmo: Dospelá osoba 4 €

dieťa 2 €. Cena lístka je za jedno pásmo jednosmerne. Vo vlaku neplatia režijné výhody, bezplatná preprava a iné zľavy.

Na jednotlivých zastávkach na trase električka zastavuje na znamenie.
Ďalšie informácie na: [www.regiontatry.sk](http://www.regiontatry.sk) a [www.tatranskakometa.sk](http://www.tatranskakometa.sk)

**ZAMAGURSKÉ FOLKLÓRNE SLÁVNOSTI**

**14.-16.6.2019, 13.00 h., areál KÚPEĽOV ČERVENÝ KLÁŠTOR Smerdžonka**

Prehliadka ľudového spevu, tanca a tradičnej kultúry nielen Zamaguria. Program plný folklóru si užijete v areáli KÚPEĽOV ČERVENÝ KLÁŠTOR Smerdžonka obklopenou nádhernou prírodou Pienin. Svoje umenie a výrobky predvedú taktiež mnohí šikovní remeselníci z regiónu a širokého okolia na tradičnom trhu remesiel.

**Web:**  <https://kupelecks.sk/events/zamagurske-folklorne-slavnosti/>

**KLAVIRISTI V KAVIARNI MOZART**

**14.-16.6.2019, Tatranská Lomnica, Hotel LOMNICA\*\*\*\***

Každý víkend živá hudba -  klaviristi  v kaviarni Mozart. Piatok – od 17.00 – 20.00 hod, sobota - od 18:00 – 21:00 hod. a nedeľa – od 13.00 - 16.00 hod. Vstup bezplatný.

**VEČER S CIGÁNSKOU HUDBOU**

**14.-15.6.2019, piatok, sobota o 18:00 – 22:00, Starý Smokovec – Koliba Kamzík**

Večery sprevádzané ľudovými melódiami.

Organizátor: Koliba Kamzík +421 902 244 111 [www.kamzik.sk](http://www.kamzik.sk)   Vstup voľný.

**POSEDENIE PRI ŽIVEJ HUDBE**

**Každý piatok a sobotu, 19:00 – 22:00 h – Starý Smokovec – Grandhotel, Castro Café**

Príjemné večery sprevádzané živou hudbou.

Organizátor: Grandhotel Starý Smokovec [www.grandhotel.sk](http://www.grandhotel.sk)

Vstup voľný.

### **KDE KONČÍ LES**

**14.6.2019, 19:00 h., Starý Smokovec – Kaviareň a čajovňa U Vlka**

Film, Treeline, r. 2018, 40 min., réžia: Jordan Manley. Filmové premietanie festivalu Hory a mesto. Vstupné: 1 €
Organizátor: Kaviareň a čajovňa U Vlka, rezervácie: uvlka@kaviarenacajovnauvlka.sk, +421 908 704 412

### **PUTOVANIE ZA HISTÓRIOU VYŠNÝCH HÁGOV**

**15.6.2019   09:30 h. Vyšné Hágy - zraz pri budove TEŽ**

Kultúrno-turistická prechádzka po okruhu pamiatok a zaujímavostiach.
Organizátor: Agentúra Vietor tatranský +421 949 202 493.
Predpredaj v Múzeu tatranskej kinematografie a fotografie +421 918 102 296, ku každej vstupenke 10 % zľava na konzumáciu v Kaviarni a čajovni U Vlka a na nákup v Galérii Tatranský šperk. Vstupné: 4 €, predpredaj: 3 €

**ZLATÝ KĽÚČIK / COMMEDIA Poprad**

**15. jún / 10.00 / sobota / Poprad, Námestie sv. Egídia**

Hravé predstavenie využívajúce všetky prvky pouličného divadla. Účinkujú: Michal Novák, Vlado Benko a Dušan Kubaň.

### **SV. OMŠA NA ZBOJNÍCKEJ CHATE**

**15.6.2019   14:00 h., Starý Smokovec - Zbojnícka chata**

Rímskokatolícka bohoslužba v nádhernom prostredí Vysokých Tatier.
Organizátor: Rimskokatolícka cirkev, farnosť Vysoké Tatry, +421 52 442 51 74, farnost.tatry@gmail.com
Vstup voľný.

# **URBAN TRAINING ŠTRBSKÉ PLESO**

**15. júna 2019, 14:00 – 16:00 h., Hotel Panorama**

Exkluzívny tréning pre ženy v centre mesta Štrbské Pleso – Hotel Panorama. Zaregistruj sa, aby ti nič neušlo, pretože Urban Trianing prichádza na Štrbské Pleso! Spolu s inštruktorskými stálicami Ti poskytneme jedinečný zážitok plný pohybu a šťastných tvárí. Čaká Ťa ďalšia výzva a bude to opäť makačka, ale nebudeš v tom sama!
URBAN TRAINING je spoločenská športová udalosť na ktorej zažiješ veľa zábavy! Bez ohľadu na Tvoju kondičku a veľkosť, priestor je pre každú. Pridaj sa k nám! Prines najlepšie kámošky a navštívte spoločne Vaše vlastné ihrisko – Vaše mesto!

**Všetky prihlásené účastníčky dostanú krásnu šiltovku Kari Traa v hodnote 20,- EUR a súťažiť budeme o skvelé ceny! Vstupné:** 12,- Eur (na mieste 15,- Eur)

**REGISTRÁCIA:** [www.urbantraining.sk](http://www.urbantraining.sk/)

### **ZLATÁ EURÓPSKA LIGA MUŽOV A ŽIEN – POPRAD**

**15.06.2019, 15.30 h., Aréna Poprad**

Európsky volejbal v júni zavíta do všetkých kútov Slovenska! Naše reprezentačné tímy mužov a žien sa v rámci Zlatej európskej ligy 2019 spoločne predstavia v Nitre, Humennom a Poprade.

V sobotu 1. júna v Nitre nastúpia proti Švédkam (15.00) a Turkom (18.55), v stredu 12. júna v Humennom proti Lotyšom (16.00) a Češkám (20.00) a v sobotu 15. júna v Poprade budú čeliť Ukrajinkám (15.30) a Belgičanom (18.00). V hre je postup na turnaje Final Four (21. – 22. 6.), ktoré sa uskutočnia v estónskom Tallinne (muži), resp. chorvátskom Varaždíne (ženy).
Vstupenky sa budú predávať v troch fázach:

* II. fáza (1.5. – dva dni pred začiatkom daného dňa) – Nitra do 30. 5., Humenné do 10. 6., Poprad do 13. 6., 7 a 9 eur
* III. fáza (na mieste v hale) - 8 a 10 eur

### **KRÁTKE FILMY O TATRÁCH**

**15.6.2019   18:00 h., Starý Smokovec – Múzeum tatranskej kinematografie a fotografie**

Premietanie analógových filmov z archívu múzea na premietačke Meoclub 16 automatic H.
Organizátor: Agentúra Vietor tatranský a Múzeum tatranskej kinematografie a fotografie, +421 949 202 493. Vstupné: 2 €

### **PUTOVANIE ZA HISTÓRIOU STARÉHO SMOKOVCA**

**16.6.2019   10:00 hod., Starý Smokovec – zraz na autobusovej stanici**

Kultúrno-turistická prechádzka po okruhu pamiatok a zaujímavostiach.
Organizátor: Agentúra Vietor tatranský +421 949 202 493.
Predpredaj v Múzeu tatranskej kinematografie a fotografie +421 918 102 296, ku každej vstupenke 10 % zľava na konzumáciu v Kaviarni a čajovni U Vlka a na nákup v Galérii Tatranský šperk. Vstupné: 4 €, predpredaj: 3 €

**DIVADLENIE 2019**

**16.6. - 17.6.2019   14:30 h., Kežmarok, Mestské kultúrne stredisko**

Vyvrcholením celoročnej činnosti literárno-dramatického odboru ZUŠ Antona Cígera je ďalší ročník nesúťažného divadelného festivalu „Divadlenie 2019“ v dňoch 16. a 17. jún 2019 .
Na javisku MsKS Kežmarok sa počas dvoch dní vystriedajú všetky triedy literárno-dramatického odboru ZUŠ A.Cígera so svojimi ročníkovými a absolventskými predstaveniami. Budete si môcť pozrieť aj predstavenia našich hostí – výber najkvalitnejších predstavení divadla hraného deťmi a divadla mladých z okresov Poprad, Kežmarok a Levoča. Ak ste doteraz nemali možnosť vidieť spomínané predstavenia, alebo ste zvedaví na tie najnovšie, ste srdečne vítaní.
Hosťom Divadlenia je tento rok Divadelný ochotnícky súbor Paľa Bielika z Tatranskej Lomnice, jadro ktorého tvoria traja bývalí absolventi literárno-dramatického odboru našej ZUŠ. Komédiu Dva tucty červených ruží si môžete pozrieť v nedeľu 16.6. o 18.30 hod.

**VÝSTAVY**

25. mája - 22. augusta 2019

# **TERAKOTOVÁ ARMÁDA**

**Tatranská galéria Poprad**

Výstava ukáže verejnosti úžasný pohľad do hrobky prvého čínskeho cisára, ktorý dokázal zjednotiť Čínu a ukončil tak obdobie chaosu medzi všetkými čínskymi štátmi. Jeho **terakotová armáda** sa označuje ako ôsmy div sveta a pri jej objavení v roku 1974 sa našlo viac ako 8 tisíc bojovníkov! Na výstave sa návštevníci môžu dozvedieť o živote prvého čínskeho cisára, detailne si prehliadnuť prepracované sochy hlinených vojakov a koňov v životnej veľkosti, ktoré boli dovezené priamo z oblasti Si-anu v Číne. Výstava je putovaná a nadväzuje na výstavy, ktoré sa konali v Českej republike, konkrétne v mestách Karlove Vary, Zlín, Olomouc, Most, Kladno, Ostrava a Pardubice. Doposiaľ výstavu navštívilo viac ako 70 000 návštevníkov. Cieľom aktivity je oživiť kultúrny život v Prešovskom kraji a priblížiť ôsmy div sveta našim občanom.

18.05.2019 – 30.9.2019, čas: 9.00 – 17.00

**HISTORICKÉ REMESLO OD PRAVEKU PO SÚČASNOSŤ**

**Podtatranské múzeum Poprad**

Súkromná stredná umelecká škola Hodruša-Hámre realizovala viacero projektov v úzkej spolupráci s Archeologickým múzeom v Bratislave, čím dokázali oživiť stopy dávnej histórie, a to napríklad výrobou repliky keltského meča starého 2200 rokov. Tento meč, ale aj ďalšie precízne spracované napodobeniny historických artefaktov, budú sprístupnené na výstave, ktorá dokazuje, že aj vďaka talentovaným žiakom umelecké remeslá pomáhajú cítiť históriu. Výstava je sprístupnená návštevníkom múzea počas otváracích hodín múzea.

Vstupné: zahrnuté v cene vstupenky do múzea

Kontakt: tel. č.: +421 52 772 1924; e-mail: sekretariat@muzeumpp.sk; www.muzeumpp.sk

Zmena programu vyhradená.

Do 03.07.2019

### **VÝSTAVA MARTINA ŠAFÁRIKA - ŽIVOT POD ĽADOVCOM**

**Galéria u anjela v Kežmarku**

Výstava Martina Šafárika - Život pod ľadovcom. Kresťanská mystika, dvojkríž ako symbol Slovenska a inšpirácia biblickými žalmami. Martin Šafárik - maliar a katolícky kňaz nás pozýva na neprebádané a neobvyklé územia súčasnej maľby. Čakajú vás meditatívne diela hľadajúce pod povrchom, v hĺbke srdca či ľadovca? Informácie: [www.galeriauanjela.sk](http://www.galeriauanjela.sk)

07.05. -27.06.2019

### **SUZANE**

**Scherfelov dom, Poprad – Veľká**

Pozývame Vás na výstavu Zuzany Benkovej **SUZANE**. **Kurátor výstavy:** Michal Fric

13.3. 2019 – 15.6. 2019

**PETER SVOBODA - POD TIEŇOM OBROV**

**Vila Flóra Starý Smokovec**

Kurátorka výstavy: Anna Ondrušeková

Peter Svoboda je medzinárodne uznávaný krajinársky, horský a športový fotograf. Od detstva sa venoval výtvarnému umeniu, prevažne olejomaľbe krajiny a grafike. Fotografia ho však sprevádzala už od detstva. Už ako desaťročný vyvolával čiernobiele filmy a fotografie. V posledných rokoch sa intenzívne venuje umeleckému stvárneniu krajiny a existencie človeka v nej. Jeho tvorba sa prevažne zameriava na zobrazovanie silných nálad a dramatického svetla. Dôležitou zásadou pri fotení je, že moment musí jednoznačne prevyšovať všetky ostatné atribúty ako napríklad správne prevedenie fotografie resp. jej formu. V čiernobielej fotografii rád využíva silu príbehu a dôraz kladie na jednoduchú kompozíciu a minimalizmus.

Jeho zámerom je zachytiť jedinečné a neopakovateľné momenty, príbeh a svojou tvorbou vyvolať v divákovi emócie. Jeho fotografie vynikajú presnou kompozíciou a zachytávajú ojedinelé okamihy ľudskej prítomnosti v prírode s cieľom poukázať na rešpekt človeka k nej. Krajina, atmosféra a svetlo je nevyčerpateľnou inšpiráciou v Petrovej tvorbe.

Okrem slovenskej prírody a hôr ho uchvátili scenérie na miestach ako Island, Lofoty, Dolomity, či Patagónia. Oblasť Patagónie je známa bizarnými formáciami mrakov spôsobenými extrémnym vetrom. Fotografovanie v takýchto náročných externých podmienkach je pre fotografa veľkou výzvou.

Peter Svoboda pôsobí aj ako kurátor na známom zahraničnom fotoportáli, v súčasnosti v pozícii Head tímu. Získal ocenenia v prestížnych medzinárodných súťažiach. Je držiteľom ocenenia Master QEP (Master Qualified European Photographer), členom FEP (Federation of European photographers) a APFSR (Association of Slovak professional Photographers).

Petrove práce boli vystavované v svetových metropolách ako napríklad New York, Londýn a publikované v mnohých známych zahraničných časopisoch a knižných publikáciách.

Výstava potrvá do 30. septembra 2019

**ČARO DETSTVA**

**Podtatranské múzeum v Poprade**

Podtatranské múzeum v Poprade pripravilo pre svojich návštevníkov zaujímavú zberateľskú výstavu pod názvom Čaro detstva. Výstava predstavuje súkromnú zbierku pani Alice Tokarčíkovej, zberateľky starožitností z Hanisky pri Prešove.

Pani Tokarčíková je držiteľkou šiestich certifikovaných rekordov zapísaných v Knihe slovenských rekordov a patrí jej aj siedmy certifikát TOP zberateľka Slovenska.

Najpočetnejšiu časť jej zbierky tvoria dečky a obrusy, ktorých má 520 exemplárov, plyšové hračky a bábiky z porcelánu, dámske bavlnené vyšívané vreckovky, ako jediná na Slovensku zbiera plesové kabelky  ručne vyšívané korálikmi. Pozoruhodná je aj jej zbierka ručne vyšívaných gobelínových obrazov, ktorých má 135 a certifikát so zápisom do knihy rekordov získala aj za neveľkú 16 kusovú kolekciu strojovo tkaných tapisérií, okrem toho zbiera aj starožitný porcelán, obrazy čí plesové šaty.

Podtatranské múzeum sa rozhodlo vystaviť, vo svojich priestoroch na ulici Vajanského 72/4, predovšetkým jej zbierku hračiek, ide hlavne o porcelánové bábiky a plyšové medvedíky, nakoľko práve tieto hračky veľmi často robili radosť deťom pod vianočným stromčekom. A keďže sa blíži čas Vianoc, radi by sme pozvali nielen detských ale aj dospelých návštevníkov na prehliadku výstavy, ktorá ich vráti v čase, do dôb detstva a vyvolá nostalgické spomienky na ich najobľúbenejšie hračky. Keďže každá hračka zo zbierky pani Tokarčíkovej má svoj vlastný príbeh a mnohé pochádzajú z rôznych krajín celého sveta, uvidíte hračky napr. z Japonska, Činy, Ruska, USA, Nemecka, Rakúska, Talianska, ale aj arabských krajín. Nakoľko mnohé z vystavených exemplárov sú skutočne unikátne a vzácne a návštevník ich bude môcť obdivovať len vo vitrínach, rozhodli sme sa našu výstavu obohatiť aj o takzvaný detský kútik, kde budú pre deti k dispozícii hračky priamo určené na hranie, takže o zážitok pohrať sa v múzeu neprídu ani naši najmenší návštevníci.

Celý mesiac – stála expozícia

OTVÁRACIE HODINY: Po: ZATVORENÉ, Ut: 10:00 - 14:00, St - Št: ZATVORENÉ, Pi: 13:00 - 17:00, So:10:00 - 14:00, Ne:10:00 - 17:00

**MESTSKÁ VÝSTAVNÁ SIEŇ VILA FLÓRA STARÝ SMOKOVEC**

**TATRY V UMENÍ**

Stála expozícia s tematikou Tatier zo zbierok Tatranskej galérie. Výstava je prierezom diel slovenských a českých autorov od polovice 19. storočia až po súčasnosť.

Celý mesiac (okrem pondelkov) 09:00 – 18:00

**TATRANSKÝ ŠPERK**

**Starý Smokovec – Vila Flóra**

Stála predajná expozícia šperkov a ďalších umeleckých a remeselných výrobkov s tatranskou tematikou od autorov žijúcich a pôsobiacich vo Vysokých Tatrách.

Organizátor: Galéria Tatranský šperk Starý Smokovec +421 904 126 540

Celý mesiac denne 11:00 – 16:00

**PORTRÉTY ŽIVOTA**

**Tatranská Lomnica – Hotel Slovan, Reštaurácia**

Výstava fotoobrazov slovenského fotografa Mareka Molnára s témou rodiny.

Organizátor: Photo ESSENTIA studio, [www.photoessentia.sk](http://www.photoessentia.sk), + 421 948 20 40 50, Hotel SLOVAN Tatranská Lomnica, [www.hotelslovan.sk](http://www.hotelslovan.sk) Vstup voľný

Celý mesiac - celodenne

**TATRANSKÝ PRÍBEH**

**Starý Smokovec - Grandhotel**

Výstava foto obrazov fotografa Mikuláša Jacečka s akcentom na veternú kalamitu vo Vysokých Tatrách.

Organizátori: Mesto Vysoké Tatry a [Grandhotel](http://www.hotelslovan.sk) Starý Smokovec +421 52 478 00 00 [www.grandhotel.sk](http://www.grandhotel.sk) Vstup voľný.

**ODKRYTÉ HODNOTY**

**Tatranská galéria, Poprad, Elektráreň, Hviezdoslavova 12**

Stála expozícia 115 diel z depozitu Tatranskej galérie v Poprade. [www.tatragaleria.sk](http://www.tatragaleria.sk)